Susi Kentikian

Susi Kentikian (alizaliwa 11 Septemba 1987) ni bondia maarufu kutoka Ujerumani, mwenye asili ya Armenia. 

Kentikian, anayejulikana kama Killer Queen, alikuwa bingwa wa dunia katika uzani wa nzi (flyweight) na alishikilia mataji kadhaa ya dunia, yakiwemo ya WBA na WIBF. Alijulikana kwa uwezo wake mkubwa wa kubadilika kwenye ulingo na mtindo wake wa kucheza kwa kasi. Kentikian ni mmoja wa mabondia wa kike wenye mafanikio makubwa katika historia ya ngumi za kulipwa.

 Maisha ya awali 
Susianna Kentikian alizaliwa mjini Yerevan, katika Jamhuri ya Kisovyeti ya Kiarumeni.Jensen, Björn. "Killer Queen" krönt sich mit WM-Titel. Hamburger Abendblatt. 19 Februari 2007. Imetazamwa 26 Mei 2008.  Akiwa na umri wa miaka mitano, aliondoka Armenia pamoja na wazazi wake na kaka yake mwenye umri wa miaka tisa, kwa sababu baba yake aliitwa kutumikia jeshi wakati wa Vita vya Kwanza vya Nagorno-Karabakh.Bösecke, Ina. "Ich bin ein Killer, ich kämpfe wie ein Mann". Spiegel Online. 16 Februari 2007. Imetazamwa 1 Mei 2007.  Mnamo 1992, familia hiyo ilihamia Berlin, Ujerumani na kuishi katika makazi ya waombaji hifadhi. Hata hivyo, kutokana na vurugu katika makazi hayo na uelewa mdogo wa lugha ya Kijerumani, waliondoka Berlin na kuhamia Moldova kisha Urusi, ambako Kentikian alisoma kwa muda mfupi.Treptow, Julia. Ein Fliegengewicht boxt sich nach oben. Spiegel Online. 18 Januari 2006. Imetazamwa 1 Mei 2007.  Familia hiyo ilirudi Ujerumani mnamo 1996 na kuhamia Hamburg, wakiendelea kuishi kwenye makazi ya serikali ya waombaji hifadhi.Krohn, Anne-Dore. Durchgeboxt. Die Zeit. 15 Februari 2007. Imetazamwa 1 Mei 2007.  Hali ya ukaazi ya Kentikian ilibaki ikiwa haijulikani kwa karibu muongo mmoja. Mara kadhaa, yeye na familia yake walipelekwa uwanja wa ndege kwa ajili ya kufukuzwa, lakini marafiki wa karibu kama kocha wake wa ridhaa, Frank Rieth, walihusisha wanasheria, vyombo vya habari na wanasiasa wa eneo hilo ili kuzuia kufukuzwa kwao. Familia yake ilipata kibali cha makazi cha kudumu mwaka 2005 alipokuwa amesaini mkataba wa miaka mitatu wa ndondi za kulipwa uliompa kipato cha kudumu.Hardt, Andreas. Susi Kentikian – Hamburgs "Million Dollar Baby". Die Welt. 31 Machi 2005. Imetazamwa 1 Mei 2007.

Akiwa na umri wa miaka 16, Kentikian alianza kufanya kazi ya usafi katika kituo cha mazoezi ya mwili cha karibu ili kusaidia familia yake kifedha. Alimaliza masomo ya sekondari (Realschule) majira ya kiangazi mwaka 2006"Ich wollte schon als Siebenjährige Großes schaffen". Hamburger Abendblatt. 7 Aprili 2007. Imetazamwa 1 Mei 2007.  na hatimaye akawa raia wa Ujerumani mnamo Juni 2008.Hamburg. Hamburger Abendblatt. 16 Juni 2008. Imetazamwa 26 Juni 2008.  Aliomba kibali cha kuendelea kubaki na uraia wake wa Armenia. Kentikian aliishi na familia yake katika ghorofa karibu na ukumbi wa ndondi wa Hamburg.

Tanbihi

Jamii: Waliozaliwa 1987
Jamii: Watu walio hai
Jamii: Wanawake wa Ujerumani
Jamii:wanamichezo wa Ujerumani
Jamii: WikiMonthly Edit-a-thon Kilimanjaro